**Jakson 7 alkuaine** on alkuaine, joka sijaitsee jaksollisen järjestelmän seitsemännessä jaksossa. Seitsemäs jakso sisältää 32 alkuainetta, alkaen frankiumista ja päättyen oganessoniin. Tämän jakson alkuaineiden järjestysluvut ovat välillä 87–118.
Se on samalla järjestelmän viimeinen jakso, johon kuuluvia alkuaineita toistaiseksi tunnetaan.

Ominaisuudet
------------

Seitsemännen jakson alkuaineista yhdelläkään ei ole vakaata isotooppia, vaan ne kaikki ovat radioaktiivisia. Uraani-isotooppien 235U ja 238U sekä toriumisotoopin 232Th puoliintumisajat ovat kuitenkin useita miljardeja vuosia, minkä vuoksi maapallolla yhä esiintyy sen muodostuessa jo ollutta uraania ja toriumia. Eräitä muitakin tämän jakson alkuaineita esiintyy luonnossa pieniä määriä pääasiassa uraanin ja toriumin hajoamistuotteina eli niistä alkavien hajoamissarjojen välijäseninä.

Uraania raskaammista alkuaineista eli transuraaneista useimpia ei luonnossa esiinny lainkaan, ainoastaan keinotekoisesti ydinreaktioiden avulla valmistettuna. Neptuniumia ja plutoniumia on kuitenkin löydetty hyvin pieniä määriä eräistä uraanimalmeista, joissa niitä syntyy uraanin absorboidessa neutroneja.

Seitsemännen jakson loppupään alku­aineista monia on keino­tekoisestikin voitu valmistaa vain niin pieniä määriä, ettei niiden kemiallisia ominaisuuksia ole juuri voitu tutkia. Useimmat tämän jakson alkuaineista ovat metalleja. Sijaintinsa perusteella jaksollisessa järjestelmässä odottaisi tennessiinin olevan halogeeni ja oganessonin jalokaasu. On kuitenkin päätelty, että suhteellisuus­teoreettisten ilmiöiden vuoksi tennessiini saattaa olla eräiltä ominaisuuksiltaan metalli­mainen, ja eräiden laskelmien mukaan oganesson saattaa olla kiinteä aine.

Yhdelläkään tämän jakson alkuaineella ei tiettävästi ole mitään biologista tehtävää.

Seitsemännen jakson alku­aineista kauimmin tunnettu on uraani. Se tunnettiin jo 1700-luvun lopulla. Torium löydettiin 1800-luvun alussa, radium aivan saman vuosisadan lopussa. Muut on löydetty tai valmistettu vasta 1900- ja 2000-luvuilla.

Jakson alkuaineet
-----------------

Frankiumin elektronikonfiguraatio on 2, 8, 18, 32, 18, 8, 1.frankiumRadiumin elektronikonfiguraatio on 2, 8, 18, 32, 18, 8, 2.radiumAktiniumin elektronikonfiguraatio on 2, 8, 18, 32, 18, 9, 2.aktiniumToriumin elektronikonfiguraatio on 2, 8, 18, 32, 18, 10, 2.toriumProtaktiniumin elektronikonfiguraatio on 2, 8, 18, 32, 20, 9, 2.protaktiniumUraanin elektronikonfiguraatio on 2, 8, 18, 32, 21, 9, 2.uraaniNeptuniumin elektronikonfiguraatio on 2, 8, 18, 32, 22, 9, 2.neptuniumPlutoniumin elektronikonfiguraatio on 2, 8, 18, 32, 24, 8, 2.plutonium

Amerikiumin elektronikonfiguraatio on 2, 8, 18, 32, 25, 8, 2.amerikiumCuriumin elektronikonfiguraatio on 2, 8, 18, 32, 25, 9, 2.curiumBerkelium elektronikonfiguraatio on 2, 8, 18, 32, 27, 8, 2.berkeliumKaliforniumin elektronikonfiguraatio on 2, 8, 18, 32, 28, 8, 2.kaliforniumEinsteiniumin elektronikonfiguraatio on 2, 8, 18, 32, 29, 8, 2.einsteiniumFermiumin elektronikonfiguraatio on 2, 8, 18, 32, 30, 8, 2.fermiumMendeleviumin elektronikonfiguraatio on 2, 8, 18, 32, 31, 8, 2.mendeleviumNobeliumin elektronikonfiguraatio on 2, 8, 18, 32, 32, 8, 2.nobelium

Lawrenciumin elektronikonfiguraatio on 2, 8, 18, 32, 32, 8, 2.lawrenciumRutherfordiumin elektronikonfiguraatio on 2, 8, 18, 32, 32, 10, 2.rutherfordiumDubniumin elektronikonfiguraatio on 2, 8, 18, 32, 32, 11, 2.dubniumSeaborgiumin elektronikonfiguraatio on 2, 8, 18, 32, 32, 12, 2.seaborgiumBohriumin elektronikonfiguraatio on 2, 8, 18, 32, 32, 13, 2.bohriumHassiumin elektronikonfiguraatio on 2, 8, 18, 32, 32, 14, 2.hassiumMeitneriumin elektronikonfiguraatio on 2, 8, 18, 32, 32, 15, 2.meitneriumDarmstadtium elektronikonfiguraatio on 2, 8, 18, 32, 32, 17, 1.darmstadtium

Röntgeniumin elektronikonfiguraatio on 2, 8, 18, 32, 32, 18, 1.röntgeniumKopernikiumin elektronikonfiguraatio on 2, 8, 18, 32, 32, 18, 2.kopernikiumNihoniumin elektronikonfiguraatio on 2, 8, 18, 32, 32, 18, 3.nihoniumFleroviumin elektronikonfiguraatio on 2, 8, 18, 32, 32, 18, 4.fleroviumMoskoviumin elektronikonfiguraatio on 2, 8, 18, 32, 32, 18, 5.moskoviumLivermoriumin elektronikonfiguraatio on 2, 8, 18, 32, 32, 18, 6.livermoriumTennessiinin elektronikonfiguraatio on 2, 8, 18, 32, 32, 18, 7.tennessiiniOganessonin elektronikonfiguraatio on 2, 8, 18, 32, 32, 18, 8.oganesson

Luettelo ominaisuuksista
------------------------

|  |  |  |
| --- | --- | --- |
| **Alkuaine** | **Ryhmä** | **Elektronikonfiguraatio** |
| 87 | **Fr** | frankium | alkalimetalli | [Rn] 7s1 |
| 88 | **Ra** | radium | maa-alkalimetalli | [Rn] 7s2 |
| 89 | **Ac** | aktinium | aktinoidi | [Rn] 6d1 7s2 |
| 90 | **Th** | torium | aktinoidi | [Rn] 6d2 7s2 |
| 91 | **Pa** | protaktinium | aktinoidi | [Rn] 5f2 6d1 7s2 (\*) |
| 92 | **U** | uraani | aktinoidi | [Rn] 5f3 6d1 7s2 (\*) |
| 93 | **Np** | neptunium | aktinoidi | [Rn] 5f4 6d1 7s2 (\*) |
| 94 | **Pu** | plutonium | aktinoidi | [Rn] 5f6 7s2 |
| 95 | **Am** | amerikium | aktinoidi | [Rn] 5f7 7s2 |
| 96 | **Cm** | curium | aktinoidi | [Rn] 5f7 6d1 7s2 (\*) |
| 97 | **Bk** | berkelium | aktinoidi | [Rn] 5f9 7s2 |
| 98 | **Cf** | kalifornium | aktinoidi | [Rn] 5f10 7s2 |
| 99 | **Es** | einsteinium | aktinoidi | [Rn]5f11 7s2 |
| 100 | **Fm** | fermium | aktinoidi | [Rn] 5f12 7s2 |
| 101 | **Mv** | mendelevium | aktinoidi | [Rn] 5f13 7s2 |
| 102 | **No** | nobelium | aktinoidi | [Rn] 5f14 7s2 |
| 103 | **Lw** | lawrencium | aktinoidi | [Rn] 5f14 6d1 7s2 7p1 (todennäköisesti) (\*) |
| 104 | **Rf** | rutherfordium | siirtymämetalli | [Rn] 5f14 6d2 7s2 (todennäköisesti) |
| 105 | **Db** | dubnium | siirtymämetalli | [Rn] 5f14 6d3 7s2 (?) |
| 106 | **Sg** | seaborgium | siirtymämetalli | [Rn] 5f14 6d4 7s2 (?) |
| 107 | **Bh** | bohrium | siirtymämetalli | [Rn] 5f14 6d5 7s2 (?) |
| 108 | **Hs** | hassium | siirtymämetalli | [Rn] 5f14 6d6 7s2 (?) |
| 109 | **Mt** | meitnerium | ominaisuudet tuntemattomat | [Rn] 5f14 6d7 7s2 (?) |
| 110 | **Ds** | darmstadtium | ominaisuudet tuntemattomat | [Rn] 5f14 6d8 7s2 (?) |
| 111 | **Rg** | röntgenium | ominaisuudet tuntemattomat | [Rn] 5f14 6d9 7s2 (\*) |
| 112 | **Cn** | kopernikium | siirtymämetalli | [Rn] 5f14 6d10 7s2 (\*) |
| 113 | **Nh** | nihonium | ominaisuudet tuntemattomat | [Rn] 5f14 6d10 7s2 7p1 (\*) |
| 114 | **Fl** | flerovium | ominaisuudet tuntemattomat | [Rn] 5f14 6d10 7s2 7p2 (\*) |
| 115 | **Mc** | moskovium | ominaisuudet tuntemattomat | [Rn] 5f14 6d10 7s2 7p3 (?) |
| 116 | **Lv** | livermorium | ominaisuudet tuntemattomat | [Rn] 5f14 6d10 7s2 7p4 (?) |
| 117 | **Ts** | tennessiini | ominaisuudet tuntemattomat | [Rn] 5f14 6d10 7s2 7p5 (?) |
| 118 | **Og** | oganesson | ominaisuudet tuntemattomat | [Rn] 5f14 6d10 7s2 7p6 (?) |

(\*) Poikkeus Madelungin säännöstä

Lähteet
-------

1. ↑  Plutonium: Occurrence *3rd1000.com*. Viitattu 9.9.2013.
2. ↑  Ununseptium Element Facts Chemicool. Viitattu 9.9.2013.
3. ↑  Ununoctium Element Facts Chemicool. Viitattu 9.9.2013.